بە فەرمانی مەسرور بارزانی بەڕێوەبەرایەتی گشتی شارەوانییەکانی ڕاپەرین دەکرێتەوە
K24 - هەولێر:
ئەمڕۆ یەکشەممە 22ـی ئایاری 2022، بە فەرمانی مەسرور بارزانی، سەرۆکی حکومەتی ھەرێمی کوردستان لەسەر میلاکی وەزارەتی شارەوانی و گەشتو گوزار، بەڕێوەبەرایەتی گشتی شارەوانییەکانی ڕاپەرین دەکرێتەوە.
فەرمانگەی میدیا و زانیاری حکومەتی هەرێمی کوردستان رایگەیاند، بۆ زیاتر گرنگیدان بە پڕۆژە خزمەتگوزارییەکان لە پارێزگا و ئیدارە سەربەخۆکانی ھەرێمی کوردستان، بە فەرمانی مەسرور بارزانی، سەرۆکی حکومەتی ھەرێمی کوردستان بەڕێوەبەرایەتی گشتیی شارەوانییەکانی ڕاپەرین، لە ئیدارەی سەربەخۆی ڕاپەرین، لەسەر میلاکی وەزارەتی شارەوانی و گەشتو گوزاری حکومەتی ھەرێمی کوردستان دەکرێتەوە.
ئاماژە بەوەش دراوە، ئەم بڕیارە لە چوارچێوەی گرنگیدان بە خزمەتگوزاریەکان و جێبەجێکردنی کارنامەی کابینەی نۆیەمی حکومەتی ھەرێمی کوردستانە.